Diari Oficial de la Generalitat Valenciana


Sumari del DOGV 7134, del 18-10-2013 (2013/9850)

Notificació de la sentència dictada en el procediment de guarda i custòdia número 429/2013.
-------------------------------------------------------------------------------------------

### Dades del document

Número de DOGV
:   7134

Data del DOGV
:   18-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9850


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 429/2013. [2013/9850]  
Rafael Roselló Sobrevela, secretari del Jutjat de Primera Instància número 8 de València.   
Família, guarda, custòdia i aliments de fill menor no matrimonial no consensuat 000429/2013.   
Part demandant: Yajaira Florentino de la Rosa.   
Part demandada: Wysandri Desena González.   
Sobre: guarda, custòdia o aliments de fills menors no matrimonials no consensuats.   
En el juí a què es fa referència s'ha dictat la resolució amb el text literal que seguix:  
«Dispositiva  
Estime la demanda plantejada per Yajaira Florentino de la Rosa, representada per la procuradora María Teresa Gavilá Guardiola, assistida pel lletrat Alexandre Devís Mainz, contra Wysandri Desena González, declarat en rebel·lia, sobre mesures personals i aliments relatius a la filla comuna I. L. D. F., i dispose les mesures definitives següents:  
  
1. L'atribució de la guarda i custòdia de la filla menor a la mare, però la pàtria potestat sobre la menor exercida conjuntament per ambdós progenitors.  
2. Wysandri Desena González podrà estar en companyia de la seua filla menor d'edat en la forma que concerte amb la demandant i, en la conjuntura del desacord, la tindrà amb ell un cap de setmana al mes des de l'eixida d'escola de la menor fins a les 20.00 hores del diumenge, quan la tornarà al domicili matern. El cap de setmana concret l'acordaran els progenitors a l'inici de cada mes, i en tot cas unit als períodes vacacionals de ponts i festius si coincidixen en l'inici o en la finalització.  
També la mitat de les vacacions de Nadal, Setmana Santa i Falles, si bé en les estivals el pare podrà estar amb la menor deu dies al juliol i deu dies a l'agost, no consecutius, en què el pare haurà d'arreplegar i tornar la menor al domicili matern, a elecció del pare els anys parells i de la mare els imparells dels períodes concrets, en el cas de discrepància.  
3. Wysandri Desena González contribuirà com a prestació per aliments per la seua filla menor pagant a la mare, per mesos anticipats i dins dels cinc primers dies de cada mes, en el compte bancari que ella designe, la quantitat mensual de 200 euros, suma pecuniària que serà actualitzada cada any d'acord amb l'índex de preus de consum, a més de la mitat dels gastos de caràcter extraordinari de la menor, necessaris en tot cas. Els convenients seran degudament consensuats pels progenitors, i es considerarà que són acceptats tàcitament si el progenitor no s'hi ha oposat als 10 dies, després que la progenitora li'ls haja comunicat de manera fefaent.  
Tot això sense que calga fer una imposició expressa de les costes processals d'este procediment a cap de les persones litigants.  
Esta és la meua sentència, que de conformitat amb els articles 265 i 266 de la Llei Orgànica del Poder Judicial cal anotar en el llibre corresponent i incloure'n una testimoniança en les actuacions originals. Serà notificada a les parts, amb l'advertiment que, en contra, poden preparar en este Jutjat un recurs d'apel·lació dins dels vint dies següents a la notificació i amb una consignació prèvia de 50 euros en el compte de consignacions d'este Jutjat. Ho pronuncie, mane i firme.  
  
Publicació. Esta sentència va ser llegida i publicada per la magistrada jutgessa que la va dictar, de forma legal i en el mateix dia de la data. En done fe».  
Atés que es desconeix el domicili o residència actuals de la part demandada, per una resolució de 10 d'octubre de 2013, de conformitat amb els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del Jutjat per a dur a terme la diligència de notificació de la sentència.  
  
  
València, 10 octubre de 2013.- El secretari judicial: Rafael Roselló Sobrevela.